  Виталий Пронин р палан турынзы музэ выдэмын, сисьмыны кутскемын.Зоръёс куинетӥ арнязэ ни дугдылытэк кисьтэмен, куд-ог бусыосын культураослэн выжыоссы сисьмыны кутскизы. Нош Удмурт шаерысь инкуазез эскеронъя центр ивортэмъя, коттоз на толэзь пумозь. Гурт удысъя но сиён-юонъя министр Сергей Токарев ивортэмъя, 15-тӥ июльлы турын но силос чакламлэсь 35-39 процент гинэ дасямын, сенаж - 66 процент. Шаерамы шорлыдын котькуд скаллы 10 центнер сяна пудо сиён люкаськемын ӧвӧл на. Тужгес шаплы ужало можгаос (19,7 центнер), каракулиноос (17) но гракъёс (15,5). Сиёнлэн ӟечлыкез начар. Таин сэрен нуналлы быдэ 40 тонналы йӧл кулэсме, шуэ Сергей Токарев. Куд-ог ёросъёсын бусыоссы ик сьӧдэкто ни. Кылсярысь, Яр палан турынзы музэ выдэмын, сисьмыны кутскемын. Ёрос администрациысь гурт удысъя управлениен кивалтӥсь Елена Наймушина туннэ йыр бордаз кырмиськемын. Берло аръёссэ кӧс улэмен сэрен мукет ёросъёс ми доры пудо сиён дасяны вазиськыло вал, нош табере асьмеос кураськисе кылиськомы, шуэ. Турынзы гинэ процентэз сяна турнамын ӧвӧл. Силосэн югдурзы туж урод. Елена Фёдорова  